**План-канспект урока беларускай мовы, праведзенага ў 3 класе**

Настаўнік: Саўко Г. А.

**Тэма.** Вызначэнне прыметніка па значэнні і пытанні.

**Мэта.** Стварыць умовы для фарміравання ўмення знаходзіць прыметнік па пытаннях і яго значэнні; садзейнічаць развіццю маўленчых навыкаў, навыкаў сістэматызацыі, параўнання і абагульнення; вучыць выкарыстоўваць прыметнік у мове; выхоўваць цікавасць да вывучэння беларускай мовы.

**Абсталяванне.** Карткі для індывідуальнай работы, карткі для работы ў парах.

**Ход урока**

**1. Арганізацыя класа. Матывацыя.**

- Сённяшні ўрок мовы мне хочацца пачаць радкамі верша П. Панчанкі:

Ці плачу я, ці пяю,

Ці размаўляю з матуляю –

Песню сваю, мову сваю,

Я да грудзей прытульваю.

* Якое параўнанне ўжывае аўтар у чатырохрадкоўі?
* Так, наша мова як песня. Што неабходна, каб спець песню? (ведаць словы) Так і мову, каб добра ёю валодаць, трэба добра яе вывучыць, як словы песні.
* І сённяшні ўрок накіраваны на далейшае паглыбленне ведаў аб нашай роднай мове. А дакладней гаворачы, мы павядзём размову аб… Каб даведацца, неабходна разгадаць шыфроўку.

\*\*п\*\*р\*\*ы\*\*м\*\*е\*\*т\*\*н\*\*і\*\*к\*\*

* Успомнім, якія словы называюцца прыметнікамі. Навучымся знаходзіць прыметнікі, адрозніваць іх ад іншых часцін мовы, ужываць прыметнікі ў мове.

**2. Праверка дамашняга задання.**

- Як сцены дома абапіраюцца на падмурак, так новыя веды абапіраюцца на ўжо набытыя. Таму праверым дамашняе заданне.

 (Практыкаванне 86 тлумачыць адзін вучань, 4 вучні працуюць з карткамі, дзе неабходна вызначыць словы, якія з’яўляюцца прыметнікамі)

**3. Чыстапісанне.**

- Якая літара лішняя? Чаму?

э, ы, а, ў, у, о

Праводзіцца аукцыён ведаў пра літару ў.

Напісанне словазлучэнняў у сшытках.

*эў ыў аў уў оў*

Запісаць словы, вызначыўшы іх па лексічнаму значэнню, адгадаўшы загадку.

* Чалавек, які вучыць дзяцей у школе (*настаўнік).*
* Дзіцяня ваўка *(ваўчаня).*
* Шапаткія ў мяне крылы,

Хвосцік востры, нібы вілы.

З гліны я гняздо ляплю,

Мошак на ляту лаўлю. *(ластаўка)*

* Якой часцінай мовы з’яўляюцца запісаныя словы. Вызначыць іх род. Падабраць да іх словы, якія абазначаюць прыметы прадметаў. На якія пытанні адказваюць данныя словы?

**4. Арфаграфічная хвілінка.**

- Спісаць, уставіць прапушчаныя літары. Растлумачыць іх напісанне.

*Ветрык з по . дня дыхну . ,*

*Галінкі дрэ . скалыхну . .*

**5. Слоўнікавая дыктоўка.**

- Зараз запішам словы, напісанне якіх немагчыма растлумачыць пры дапамозе правіл. Словы, напісанне якіх неабходна запомніць ці правяраць па арфаграфічным слоўніку.

*Фламастар, саламяны, восеньскі, камбайн, гарадскі, цвіценне, зімародак, напрасткі.*

* Вызначыць прыметнікі (падкрэсліць хвалістай рыскай) і назоўнікі (падкрэсліць прамой рыскай).
* Растлумачыць значэнне прыметнікаў.

**6. Работа па тэме ўрока.**

**\* Пазнай прыметнік на слых.**

- Хлопніце ў далоні, калі я вымаўлю прыметнік.

*Мароз, марозны, марозіць, вясёлы, весялун, весяліцца, зіма, зімовы, зімаваць.*

**\*Выбраць і спісаць з дошкі рад слоў, у якім запісаны толькі прыметнікі.**

*Чырвоны, смачны, мароз, бялець.*

*Чарвоны, смачны, марозны, белы.*

*Чырвоны, смак, марозны, белы.*

**\*Работа ў парах.**

1-ая пара “Паэты”. Прачытаць верш, вызначыць, аб якой часціне мовы ідзе ў ім размова. Знайсці ў тлумачальным слоўніку тлумачэнне незразумелых слоў.

*Я аздабляю нашу мову:*

*Даю прымету розным словам.*

*Наўрад ці зможаш без мяне ты*

*Прадмет адрозніць ад прадмета.*

2-ая пара ”Тэарэтыкі”. Дапоўніць прыметнікі назоўнікам. (Запісаць прадмет, якому ўласцівы данныя прыметы.)

*Дарагая, родная, мілая, любімая … .*

*Круглы, румяны, салодкі, сакавіты … .*

*Рыжая, спрытная, хітрая … .*

3-яя пара. “Практыкі”. Падабраць прыметнікі да назоўнікаў.

*Вучань (які?) …, …, … .*

*Школа (якая?) …,…, … .*

*Настрой (які?) …, …, … .*

4-ая пара. “Даследчыкі”. Замяніць назоўнікі прыметнікамі, запісаць атрыманыя словазлучэнні.

*Дом з цэглы - … дом.*

*Сок з яблыкаў - … сок.*

*Дровы з бярозы - … дровы.*

5-ая пара. “Літаратары”. Узнавіць дэфарміраваны сказ. Падкрэсліць у ім прыметнікі.

*Небе, у, ясным, жаваранкі, звіняць.*

**\*Прэзентацыя работы ў парах.**

“Паэты”, “Тэарэтыкі”, “Практыкі”, “Даследчыкі”, “Літаратары”.

**\*Самастойная работа.**

Практыкаванне 89 (V узровень), практыкаванне 90 (IV узровень).

**7. Вынік урока. Рэфлексія.**

- Дапоўніце сказы.

*- Мне спадабалася … .*

*- Я навучыўся … .*

*- У мяне атрымалася … .*

*- Я не задаволены тым, што … .*

*- Мне неабходна … .*

**8. Дамашняе заданне.** Пр.91.